CELEX: C2007/170/12
Language: sl
Date: 2007-07-21 00:00:00
Title: Zadeva C-80/06: Sodba Sodišča (tretji senat) z dne 7. junija 2007 (predlog za sprejetje predhodne odločbe Tribunale ordinario di Novara – Italija) – Carp Snc di L. Moleri e V. Corsi, Associazione Nazionale Artigiani Legno e Arredamenti proti Ecorad Srl (Direktiva 89/106/EGS – Gradbeni proizvodi – Postopek potrjevanja skladnosti – Odločba 1999/93/ES – Neposredni horizontalni učinek – Izključitev)

21.7.2007   
            
            
               SL
            
            
               Uradni list Evropske unije
            
            
               C 170/7
            
         Sodba Sodišča (tretji senat) z dne 7. junija 2007 (predlog za sprejetje predhodne odločbe Tribunale ordinario di Novara – Italija) – Carp Snc di L. Moleri e V. Corsi, Associazione Nazionale Artigiani Legno e Arredamenti proti Ecorad Srl
   (Zadeva C-80/06) (1)
   
   (Direktiva 89/106/EGS - Gradbeni proizvodi - Postopek potrjevanja skladnosti - Odločba 1999/93/ES - Neposredni horizontalni učinek - Izključitev)
   (2007/C 170/12)
   Jezik postopka: italijanščina
   Predložitveno sodišče
   Tribunale ordinario di Novara
   Stranke v postopku v glavni stvari
   
      Tožeči stranki: Carp Snc di L. Moleri e V. Corsi, Associazione Nazionale Artigiani Legno e Arredamenti
   
      Tožena stranka: Ecorad Srl
   Predmet
   Predlog za sprejetje predhodne odločbe – Tribunale ordinario di Novara – Razlaga členov 2 in 3 ter Priloge II in Priloge III k Odločbi Komisije št. 1999/93/ES z dne 25. januarja 1999 o postopku za potrjevanje skladnosti gradbenih proizvodov v skladu s členom 20(2) Direktive Sveta 89/106/EGS v zvezi z vrati, okni, naoknicami, roloji, vhodnimi vrati in ustreznim stavbnim okovjem (UL L 29, str. 51) – Vrata z okovjem proti paniki, ki jih izdelujejo ključavničarji, ki niso spoštovali postopka za potrjevanje skladnosti, ki ga določa Odločba – Izključitev.
   Izrek
   Posameznik se v sporu z drugim posameznikom v okviru postopka o pogodbeni odgovornosti ne more sklicevati, da je slednji kršil določbe členov 2 in 3 ter Prilog II in III k Odločbi Komisije 1999/93/ES z dne 25. januarja 1999 o postopku za potrjevanje skladnosti gradbenih proizvodov v skladu s členom 20(2) Direktive Sveta 89/106/EGS v zvezi z vrati, okni, naoknicami, roloji, vhodnimi vrati in ustreznim stavbnim okovjem.
   
      (1)  UL C 131, 3.6.2006.